མི་རིགས་ཀྱི་ཡུལ་སྲོལ་གོམས་གཤིས་ཞེས་པ་ནི་མི་རིགས་གང་ཞིག་ལ་མཚོན་ན་སྲོལ་རྒྱུན་གྱི་རིག་གནས་ཁྱད་པར་བ་ཞིག་ཡིན་ལ།མི་རིགས་ཞིག་གི་ལོ་རྒྱུས་དང་ཆབ་སྲིད།དཔལ་འབྱོར་དང་རིག་གནས་ལ་སོགས་ཀྱི་དོན་སྤྱི་སྟེ་བསམ་བློ་དང་ཀུན་སྤྱོད།གཤིས་རྒྱུད་བཅས་ཀྱི་རྣམ་པ་དུ་མའི་སྒོ་ནས་ཕྱིར་མངོན་པ་ཡིན།དེ་བས་བླ་བྲང་ས་ཆའི་བོད་རིགས་བུད་མེད་ཀྱི་སྐྲ་ཕབ་ཡུལ་སྲོལ་གོམས་གཤིས་ནི་བླ་བྲང་ས་ཆའི་མཚོན་རྟགས་ཅན་གྱི་རིག་གནས་ཁྱད་པར་བ་ཞིག་ཡིན་ལ།དེར་སྤྱི་ཚོགས་འཚོ་བའི་མྱོང་གོམས་སྣ་ཚོགས་སམ་ཤེས་རིག་གྱ་ནོམ་པ་ཞིག་འདུས་ཡོད་ཕྱིན།འདིར་བླ་བྲང་ས་ཆའི་སྐྲ་ཕབ་ཀྱི་གོམས་གཤིས་ངོ་སྤྲོད་རགས་ཙམ་བྱའོ།།